বিজিএমইএ সহসভাপতি মাহমুদ হাসান খান বাবু কালের কণ্ঠকে বলেন, শ্রমিকদের ইনস্যুরেন্স ও চাকরির নিশ্চয়তার পাশাপাশি শ্রমিক কল্যাণ ফান্ডে শিল্পের মোট রপ্তানির ০.০৩ শতাংশ জমার বিধান রাখা হয়েছে। এর ফলে সবচেয়ে লাভবান হবে শ্রমিকরা। এক বছরের হিসাবে এ ফান্ডে জমবে প্রায় ৮০ কোটি টাকা। এ টাকা শুধু শ্রমিকদের কল্যাণেই ব্যয় করা হবে। এ ছাড়া শ্রমিকদের জন্য যে দুই লাখ টাকার ইনস্যুরেন্স করা হয়েছে তা পেতে অনেক সময় লাগবে। কেউ যদি দুর্ঘটনায় মারা যায় তাহলে শ্রমিক কল্যাণ ফান্ড থেকে তা শ্রমিকদের স্বজনদের দেওয়া হবে। প্রতিবছর ফান্ডের এ টাকা বাড়তেই থাকেব।